|  |  |  |  |
| --- | --- | --- | --- |
|  | |  | |
|  | |
|  | |
|  | |
|  | |
|  | |  | |
|  | |
|  | |
|  | |
|  | |
|  | | | |
|  | | | |
|  | | | |
|  | | | |
|  | | | |
| **Váš list číslo/zo dňa** | **Evidenčné číslo** | **Vybavuje** | **Dátum** |
|  | 7669/10301/2025 | Andraščíková | 15.1.2025 |

# VYSVETLENIE INFORMÁCIÍ Č. 4

Názov zákazky:

**„Diaľnica D3 Kysucké Nové Mesto - Oščadnica“**

Oznámenie o vyhlásení verejného obstarávania uverejnené vo Vestníku Európskej únie č. 213/2023 zo dňa 31.10.2024pod ozn. 664804-2024 a vo Vestníku verejného obstarávania č. 217/2024 dňa 04.11.2024 pod ozn.   
26941-MSP.

Verejný obstarávateľ Vám podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov poskytuje na základe otázky záujemcu nasledovné informácie (ďalej len „vysvetlenie“):

(Pozn.: verejný obstarávateľ obsahovo ani významovo neupravoval otázku záujemcu)

## 52.

**Otázka záujemcu:**

V dokumente „ZV4\_4.2.12 Celkový výkaz výmer“ sa v hárku s označením 311-80.05, objekt – 07- Vzduchotechnika nachádzajú položky týkajúce sa požiarneho vetrania a nie vzduchotechniky.   
Žiadame o vysvetlenie tohto rozporu a následné doplnenie potrebných podkladov (správny výkaz výmer k vzduchotechnike, PD k požiarnemu vetraniu).

**Odpoveď verejného obstarávateľa:**

Verejný obstarávateľ opravil v ZV4\_4.2.12 Celkový výkaz výmer.

**75.**

**Otázka záujemcu:**

Stĺpy z tabuľky jednotlivých výkresov počtom nezodpovedajú vyobrazenému (očíslovanému) počtu stĺpov v týchto výkresoch. Tento nesúlad sa týka DRS pri objektoch: 290-02, 290-03, 290-02, 290-05, 290-09, 290-10, 290-11, 290-13, 290-14. Poprosíme obstarávateľa zosúladiť.

**Odpoveď verejného obstarávateľa:**

Otázka bude zodpovedaná vo Vysvetlení č.5.

**76.**

**Otázka záujemcu:**

V objekte 290-14 je vo výkrese popísaný hliníkový priehľadný panel. Z výkresu ani z výkazu výmer nie je jasné, o aký druh panelov sa jedná (resp. výkres naznačuje, že sa jedná o sklenenú výplň no VV zaraďuje túto časť PHS pod hliníkové prvky . Poprosíme obstarávateľa zosúladiť.

**Odpoveď verejného obstarávateľa:**

Verejný obstarávateľ opravil SO 290-14 a súvisiace položky v ZV4 prílohy 4.2.10\_Rozpočet a 4.2.12\_Celkový výkaz výmer v súlade s projektovou dokumentáciou.

**77.**

**Otázka záujemcu:**

Vo výkrese ‘‘pohlad B‘‘ 290-14 je taktiež nesúlad v povrchu skiel. Výkres vyobrazuje zvieracie motívy a technická správa popisuje len pásiky proti vtákom. Poprosíme jednoznačne určiť či na sklenených výplniach má byť vyobrazenie zvieracích motívov alebo pásiky proti vtákom.

**Odpoveď verejného obstarávateľa:**

Verejný obstarávateľ požaduje postupovať v súlade s predloženými TeŠp 05 Ostatné objekty a TP 067, t.z. že v prípade priehľadných alebo reflexných stien musia byť tieto s horizontálnym nepriehľadným pruhovaním farebne odlišným od pozadia s rozostupom pruhov max 10 cm a šírky pruhov aspoň 2 cm (siluety dravcov nie sú dostatočné). Vyobrazenie v rozvinutých pohľadoch je ideové. Konečné farebné riešenie je nutné prerokovať pred výstavbou s objednávateľom. Uvedené vysvetlenie bolo zodpovedané v odpovedi na otázku č.3 vo vysvetlení informácií č.1.

**78.**

**Otázka záujemcu:**

V prípade, že sa jedná o sklo je na výkrese jeden panel rozmerov 3,5 x 5m. Sklá tohto rozmeru sa nevyrábajú a bolo by nutné rozdeliť túto sekciu na 2 nad sebou umiestnené sklá. Je ocenenie a uloženie dvoch skiel nad sebou pre obstarávateľa prijateľné?

**Odpoveď verejného obstarávateľa:**

Verejný obstarávateľ informuje, že vzhľadom na konštrukčné obmedzenia, rozdelenie tejto sekcie na 2 nad sebou umiestnené priehľadné časti PHS akceptuje, ale je potrebné, aby boli zabezpečené dilatačné a technické špecifikácie PHS. Upozorňujeme, že výplň netvorí sklo, ale PMMA (polymetylmetakrylát).

**79.**

**Otázka záujemcu:**

V objekte (290-02) je nesúlad medzi výkresom a technickou správou. TS uvádza obojstranne pohltivé panely a výkres jednostranne pohltivé. Žiadame určiť či je nadradená technická správa alebo výkresy všeobecne, nie len v tomto prípade.

**Odpoveď verejného obstarávateľa:**

Verejný obstarávateľ informuje, že panely majú byť obojstranne pohltivé.

Verejný obstarávateľ nebude určovať nadradenosť jednotlivých častí projektovej dokumentácie. Dokumentácia tvorí ucelený celok, a preto v prípade, ak má uchádzač pochybnosti, je možné v procese VO využiť inštitút otázky.

**80.**

**Otázka záujemcu:**

V objekte 290-03 je vo výkrese detailov (DET) v detaile B doska z PMMA o hrúbke 20mm. Technická správa udáva pre všetky objekty hrúbky skiel od 12-15mm. V tomto prípade opäť poprosíme určiť, či je nadradený výkres alebo technická správa.

**Odpoveď verejného obstarávateľa:**

Verejný obstarávateľ informuje, že PMMA panely majú mať hrúbku min 12mm, a ak sú vodiace stĺpiky vzdialené viac ako 2,0m, tak min 15mm. Verejný obstarávateľ nebude určovať nadradenosť jednotlivých častí projektovej dokumentácie.

Dokumentácia tvorí ucelený celok, a preto v prípade, ak má uchádzač pochybnosti, je možné v procese VO využiť inštitút otázky.

**81.**

**Otázka záujemcu:**

V súťažných podmienkach obstarávateľ požaduje záručný servis na dobu 60 mesiacov, ale vo všeobecných podmienkach chýba položka Záručný servis (popis, objekty, rozsah).

Doplní obstarávateľ položku na záručný servis?

**Odpoveď verejného obstarávateľa:**

Platia súťažné podklady. V zmysle Zväzku 3 časť 3.1 bod 2.5.5 všetky náklady Zhotoviteľa potrebné na vykonanie Záručného servisu budú zahrnuté v Navrhovanej zmluvnej cene.

**82.**

**Otázka záujemcu:**

Podľa korózneho prieskumu (Zv5\_5 časť I 11) boli objekty mostov zaradené do III. resp. II. stupňa koróznej aktivity.

Na niektorých mostoch (napr.SO 205-00,206-00, 209-00, 210-00, 211-00, 212-00, 213-00, 214-00, 215-00) sa však v technickej správe píše o meraní podľa TP 081 Napríklad na moste SO 205-00:

V technickej správe sa píše:

Bod 8.16 Na základe korózneho prieskumu je na mostnom objekte potrebné previesť základné ochranné opatrenia, pre obmedzenie vplyvu bludných prúdov „stupeň č.3“ . Nakoľko je na moste vedená protihluková stena, ktorá pôsobí ako uzemňovač, je preto navrhnuté vodivé prepojenie všetkých konštrukčných celkov (rímsa-rám-základ pilóta).

Vodivé prepojenie je zabezpečené preváraním výstuže ako pri stupni 4 ochranných opatrení voči bludným prúdom (v zmysle TP 081), bez vyvedenia meracích bodov.

A zároveň nižšie :

Početnosť a rozsah jednotlivých meraní bude v zmysle TP 081, čl.5.6.2 a 5.6.3. Z meraní sa vyhotoví zápis v zmysle TP 081, príloha č.2 a č.4.

Pred odovzdaním mosta do užívania sa vyhotoví pasport mosta v zmysle TP 081, príloha č.5.

V PD príloha 008 Ochrana proti blúdivým prúdom a atmosferickému prepätiu sa píše:

Meracie body sa vyhotovia na všetkých oporách , na pilieroch sa vyhotovia ak sa počas výstavby potvrdí potreba ich osadenia z dôvodu zmeny podmienok.

V TP 081 v prílohe č.4 sa uvádzajú druhy meraní bludných prúdov počas a po dokončení mosta.

Vo výkaze výmer sa položka „Požiadavka na prieskumné práce protikorózne a bludných prúdov“ nenachádza.

Otázka:

Požaduje obstarávateľ meranie bludných prúdov na stavbe?

Ak áno na ktorých objektoch a v akom rozsahu?

Ak áno doplní obstarávateľ položku na merania bludných prúdov?

**Odpoveď verejného obstarávateľa:**

Verejný obstarávateľ požaduje všetky merania v zmysle Súťažných podkladov. Zväzok č.3 a jeho časti jasne definujú podľa akých predpisov sa má postupovať. Časť 2 TKP a časť 3 ZTKP Zväzku 3 definujú predpisy, najmä TP81, ktoré definujú náležitosti a postup meraní.

Verejný obstarávateľ nedoplní položku merania bludných prúdov. Uchádzač si náklady s tým spojené zahrnie do ceny objektu.

**83.**

**Otázka záujemcu:**

Pre spracovanie cenovej ponuky - časť integrácia do SSÚD Horelica /Oščadnica Vás prosíme o doplnenie informácií o jednotlivých SSÚD/operátorských pracoviskách, nakoľko spomenuté informácie sme neidentifikovali v súťažných podkladoch.

Pre existujúce SSÚD Horelica:

1. Na akom SCADA systéme je prevádzkované CRS Tunela Horelica?

2. Kedy bola vykonaná posledná aktualizácia tunelu CRS systému Tunela Horelica?

3. Môžete poskytnúť aktuálny zoznam prevádzkovaného HW na ktorom je prevádzkovaný CRS systém tunela Horelica?

4. Môžete poskytnúť aktuálny zoznam prevádzkovaného HW - operátorského pracoviska CRS systému tunela Horelica?

5. Môžete poskytnúť aktuálny zoznam SW licencií na ktorých je prevádzkovaný CRS systém tunela Horelica?

6. Je plánovaná obnova CRS systému tunela Horelica?

7. Je možné vykonať obhliadku aktuálneho stavu CRS systému tunela Horelica?

Pre plánované SSÚD Oščadnica:

- Projektovú dokumentáciu operátorského pracoviska

**Odpoveď verejného obstarávateľa:**

Verejný obstarávateľ uvádza, že Zhotoviteľ vyvedie všetky signály (PDZ, meteozariadenia, a kamery) na koniec úseku tak, aby ich bolo možné integrovať do CRS tunela Horelica a SSÚD Oščadnica (meteozariadenia a kamery pre zimnú údržbu). Pre úplnosť uvádzame, že integrácia nie je súčasťou tejto zákazky. Zhotoviteľ zrealizuje iba potrebné technické rozhranie na konci úseku, tak aby Zhotoviteľ nadchádzajúceho úseku D3 Oščadnica – Čadca, Bukov, 2.polprofil mohol zrealizovať uvedenú integráciu a vyviesť signál z kamier a meteozariadení do SSÚD Oščadnica.

PDZ na úseku D3 KNM – Oščadnica musia byť zrealizované tak, aby ich bolo možné automaticky ovládať z CRS tunela Horelica.

**84.**

**Otázka záujemcu:**

V popise všeobecnej položky 00000116 Revitalizačné opatrenia mokrade je odvolávka na Projekt revitalizácie mokrade. Žiadame obstarávateľa o doplnenie tohoto projektu.

**Odpoveď verejného obstarávateľa:**

Projekt revitalizácie mokrade je súčasťou súťažných podkladov Zv.3 časť 1 - Príloha č.8.

**85.**

**Otázka záujemcu:**

SO 311-11 Spevnené plochy.

Žiadame Verejného obstarávateľa o doplnenie výkresovej dokumentácie a podrobnej špecifikácie položky č. 12 SO 311-11 „Priehradová konštrukcia na odpratávanie snehu z návesov kamiónov“ – 15m.

**Odpoveď verejného obstarávateľa:**

Verejný obstarávateľ nedoplní dokumentáciu ku konštrukcii na odpratávanie snehu. Uchádzač ocení predmetnú konštrukciu, pričom bude uvažovať s výrobkom na to určeným, resp. s konštrukciou, ktorej dokumentáciu spracuje v DVP.

**86.**

**Otázka záujemcu:**

SO 101-00:

Žiadame obstarávateľa o doplnenie výkresovej dokumentácie a podrobnej špecifikácie položky č. 222 VV SO 101-00 „Vystužený modulárny blok, šírka 3m, so zeleným lícom z dvojzákrutovej šesťuholníkovej oceľovej siete (typ 8x10), vrátane protieróznej rohože, výstužného čelného panelu, podpier a rozpier“ 29 113,00 ks.

**Odpoveď verejného obstarávateľa:**

Verejný obstarávateľ nebude dopĺňať výkresovú dokumentáciu a špecifikuje položku nasledovne: Výstužný modulárny blok z uceleného certifikovaného systému z dvojzákrutovej oceľovej siete typu 8x10, priemer drôtu 2,7mm, výška bloku 0,58m, dlhodobá ťahová pevnosť siete min. 39,0 kN/m pre 3<PH<13v zmysle metodiky STN 73 3041(ISO/TR 20432:2007), povrchová ochrana Zn95%/Al5% + polymérna ochrana so zvýšenou odolnosťou proti abrázii (odolnosť voči korózii min. 15000 hodín) doplnený v líci o prídavný zvarovaný panel D50 s okatosťou 25/100 s povrchovou ochranou Zn90Al10% za účelom plnenia líca kamenivom fr. 32-63mm pre zabezpečenie bezúdržbovosti.

**87.**

**Otázka záujemcu:**

V podkladoch *ZV4\_4.2.1-11 Rozpočet\_Revízia 2\_6\_12\_2024* sú v záložke *4.2.3 Dokumentác*ia farebne označené Stavebné objekty menovaných Podzhotoviteľov. Zároveň v záložke *4.2.8 Rekapitulácia objektov* sú uvedené stavebné objekty – rekapitulácia bez objektov menovaných Podzhotoviteľov a v záložke *4.2.9 Rekap. Podzhotovitelia*. V týchto dokumentoch je rozpor v objekte *SO 633 Preložka 0.4 kV prípojky pre zariadenia SVS a.s., km 23.328.*

Otázka:

Môže verejný obstarávateľ jednoznačne určiť, či objekt SO 633 Preložka 0.4 kV prípojky pre zariadenia SVS a.s., km 23.328 patrí do skupiny objektov menovaných Podzhotoviteľov alebo nie?

**Odpoveď verejného obstarávateľa:**

Objekt 633-00 nepatrí do skupiny objektov menovaných Podzhotoviteľov. Verejný obstarávateľ odstránil vo ZV4\_4.2.1-11 Rozpočet v hárku 4.2.3 Dokumentácia farebné zvýraznenie predmetného objektu.

**88.**

**Otázka záujemcu:**

ZV 5: SO 311-80.07 VZT

V projektovej dokumentácii (Výkres s názvom 311-80\_07\_004) sú uvedené potrubie hranaté 200x200x330 mm. ZV 4 Výkaz výmer s názvom ZV4\_4.2.12 Celkový výkaz vymer\_Revízia 2\_6\_12\_2024 v zošite 311-80.05 sú uvedené položky č.156 až 161 – ktoré odpovedajú iným rozmerom potrubia ako sú uvedené vo výkrese s názvom (Výkres s názvom 311-80\_07\_004). Výkaz výmer vôbec nekorešponduje s výkresovou dokumentáciou.

|  |  |  |  |  |  |
| --- | --- | --- | --- | --- | --- |
|  | D | D9 | POTRUBIE POZINKOVANÉ ŠTVORHRANNÉ SK.I, TRIEDA TESNOSTI B |  |  |
| 15 | K | Pol156 | do obvodu 1260 | bm | 3,000 |
| 16 | K | Pol157 | do obvodu 1600 | bm | 3,000 |
| 17 | K | Pol158 | do obvodu 2000 | bm | 12,000 |
| 18 | K | Pol159 | do obvodu 2520 | bm | 28,000 |
| 19 | K | Pol160 | do obvodu 4000 | bm | 15,000 |
| 20 | K | Pol161 | do obvodu 5000 | bm | 1,000 |
|  | D | D10 | Tvarovky |  |  |
| 21 | K | Pol156 | do obvodu 1260 | bm | 0,600 |
| 22 | K | Pol157 | do obvodu 1600 | bm | 0,600 |
| 23 | K | Pol158 | do obvodu 2000 | bm | 2,400 |
| 24 | K | Pol159 | do obvodu 2520 | bm | 5,600 |
| 25 | K | Pol160 | do obvodu 4000 | bm | 8,000 |

*OTÁZKA :*

Môže verejný obstarávateľ zjednotiť výkaz výmer s výkresovou dokumentáciou.

**Odpoveď verejného obstarávateľa:**

Verejný obstarávateľ opravil objekt SO 311-80 časti 05 Vzduchotechnika v ZV4 4.2.12\_Celkový výkaz výmer.

**89.**

**Otázka záujemcu:**

ZV 5: SO 301-00 Oplotenie diaľnice D3

Vo výkaze výmer ZV4\_4.2.12 Celkovy vykaz vymer\_Revízia 2\_6\_12\_2024 v zošite 301-00 – Oplotenie diaľnice D3 je položka č.10- vzpera oceľová priemer 48 mm

|  |  |  |  |  |  |
| --- | --- | --- | --- | --- | --- |
| 10 | K | 11030432012115 | Vzpera oceľová plotová, priemer 48 mm, osadenie do betónovej pätky | ks | 993,00 |

Vo výkrese s názvom SO301-00\_005\_Vzorove priečne rezy je sú uvedené vzpery pozinkované D38

****

OTÁZKA :

Môže verejný obstarávateľ zjednotiť výkaz výmer s výkresovou dokumentáciou?

**Odpoveď verejného obstarávateľa:**

Verejný obstarávateľ zosúladil v ZV4 4.2.12\_Celkový výkaz výmer s výkresovou dokumentáciou. Vo všetkých objektoch oplotenia 301-00, 302-00 a 303-00 opravil popis položky. Hodnotu 48 mm nahradil rozmerom 38 mm.

**90.**

**Otázka záujemcu:**

ZV 5: SO 102-00 Križovatka Krásno nad Kysucou

Vo výkaze výmer ZV4\_4.2.12 Celkovy vykaz vymer\_Revízia 2\_6\_12\_2024 v zošite 102-00 – Križovatka Krásno nad Kysucou chýbajú položky na priepusty ktoré sú v projektovej dokumentácii SO 102-00: výkresy s názvom 102-00 010.5 PR ZJ A v km 0,23500 (ŽB priepust DN 400) a výkres s názvom 102-00 010.6 PR ZJ E v km 0,00500 (ŽB priepust DN 600)

OTÁZKA :

Môže verejný obstarávateľ doplniť položky do výkazu výmer?

**Odpoveď verejného obstarávateľa:**

Otázka bude zodpovedaná vo Vysvetlení č.5.

**91.**

**Otázka záujemcu:**

ZV 5: SO 290-02, 290-03, 290-02, 290-05, 290-09, 290-10, 290-11, 290-13, 290-14

ZV 5: SO 290-03

Vo výkrese s názvom 290-03\_010-DET v detaile B doska z PMMA o hrúbke 20 mm.



Technická správa (dokument s názvom 290-03\_003-TS) udáva pre všetky objekty hrúbky skiel od 12-15 mm:

„ výplne PMMA hrúbky najmenej 12 mm v hliníkovom ráme (ak sú vodiace stĺpiky vzdialené viac ako 2,0 m, musí mať priehľadný materiál hrúbku najmenej 15 mm)“

*OTÁZKA :*

Môže verejný obstarávateľ upresniť aká hrúbku skiel má zhotoviteľ použiť?

**Odpoveď verejného obstarávateľa:**

Verejný obstarávateľ informuje, že PMMA panely majú mať hrúbku min. 12mm a ak sú vodiace stĺpiky vzdialené viac ako 2,0m tak min. 15mm.

**92.**

**Otázka záujemcu:**

ZV 5: SO 290-02

Technická správa (290-02\_003-TS) uvádza obojstranne pohltivé panely : „ Protihluková stena je na svojej celej dĺžke zložená z obojstranne pohltivých materiálov (pohltivé materiály zo strany diaľnice aj zo strany opačnej)“

Výkres s názvom 290-02\_008-POHLAD uvádza jednostranné pohltivé panely:



OTÁZKA :

Môže verejný obstarávateľ upresniť určiť aký typ panelov neceniť jednostranné alebo obojstranné?

**Odpoveď verejného obstarávateľa:**

Verejný obstarávateľ upresňuje, že panely majú byť obojstranne pohltivé, a preto je potrebné naceniť obojstranne pohltivé panely.

**93.**

**Otázka záujemcu:**

ZV 5: SO 290-02

Vo výkres s názvom 290-02\_008-POHLAD tabuľka:



Počet stĺpov celkom z tabuľky je 318 ks. Počet stĺpov z pohľadu 357 ks.



*OTÁZKA :*

Stĺpy z tabuľky jednotlivých výkresov počtom nezodpovedajú vyobrazenému (očíslovanému) počtu stĺpov v týchto výkresoch. Tento nesúlad sa týka pri objektoch: 290-02, 290-03, 290-02, 290-05, 290-09, 290-10, 290-11, 290-13, 290-14. Môže verejný obstarávateľ zosúladiť pohľady a tabuľky stĺpov?

**Odpoveď verejného obstarávateľa:**

Otázka bude zodpovedaná vo Vysvetlení č.5.

**94.**

**Otázka záujemcu:**

ZV 5: SO 290-14

V objekte 290-14 je vo výkrese (290-14\_007-POHLAD\_B) popísaný panel z odrazivých (prehliadných materiálov v hliníkovému rámu. Z výkresu ani z výkazu výmer nie je jasné, o aký druh panelov sa jedná (resp. výkres naznačuje, že sa jedná o sklenenú výplň no VV zaraďuje túto časť PHS pod hliníkové prvky .

OTÁZKA a:

Môže verejný obstarávateľ upresniť nesúlad ?

OTÁZKA b:

V prípade, že sa jedná o sklo je na výkrese jeden panel rozmerov 3,5 x 5m. Sklá tohto rozmeru sa nevyrábajú a bolo by nutné rozdeliť túto sekciu na 2 nad sebou umiestnené sklá ?

**Odpoveď verejného obstarávateľa:**

Odpoveď na otázku a):

Verejný obstarávateľ opravil v SO 290-14 a súvisiace položky v ZV4 prílohy 4.2.10\_Rozpočet a 4.2.12\_Celkový výkaz výmer v súlade s projektovou dokumentáciou.

Odpoveď na otázku b):

Verejný obstarávateľ upresnil v odpovedi na otázku č. 78.

**95.**

**Otázka záujemcu:**

ZV 5: SO 290-14

V objekte 290-14 je vo výkrese (290-14\_007-POHLAD\_B) je taktiež nesúlad v povrchu skiel. Výkres (290-14\_007-POHLAD\_B) vyobrazuje zvieracie motívy a technická správa (290-14\_003-TS) popisuje úprava výplní zvislými prúžkami šírky 3,0 cm s osovou roztečou 100 mm .

*OTÁZKA :*

Môže verejný obstarávateľ upresniť nesúlad?

**Odpoveď verejného obstarávateľa:**

Verejný obstarávateľ uviedol v odpovedi na otázku č. 77, ako aj v odpovedi na otázku č.3 vo vysvetlení informácií č.1.

**96.**

**Otázka záujemcu:**

Otázka sa týka prevažne objektov NN prípojok a Vonkajších osvetlení. Riešené objekty spolu súvisia, čo sa týka spoločných káblových trás v zemi. Budú sa zemné práce realizovať pre každý objekt zvlášť, alebo vo výkazoch výmer sú súbehy výkopov uvedených objektov zohľadnené (skoordinované) tak, ako je to uvedené v situáciách jednotlivých objektov?

**Odpoveď verejného obstarávateľa:**

Výkopové práce sú pre všetky objekty NN a VO rátané samostatne pre každý stavebný objekt s výnimkou objektu 311-64.

**97.**

**Otázka záujemcu:**

615-00 Preložka 22 kV prípojky pre pílu, km 23.195 D3

2. V PD je navrhnutý kábel DISTRI, ale to je kábel závesný, nie pre uloženie do zeme



Je to správne navrhnutý kábel?

**Odpoveď verejného obstarávateľa:**

V PD sú navrhnuté vodiče AlFe a nie je navrhnutá preložka vedenia do zeme.

**98.**

**Otázka záujemcu:**

626-00 Preložka 22 kV káblového vedenia na c.I/11, km 0,420

V technickej správe je



Výkaz výmer nekorešponduje s Technickou správou (je úplne iný). Bude výkaz

Výkaz výmer nekorešponduje s Technickou správou (je úplne iný). Bude výkaz výmer opravený v zmysle PD?

2. Z podkladov nie je jasné o aký kábel sa jedná - položka 11 výkazu výmer. Prosíme upresniť.

**Odpoveď verejného obstarávateľa:**

1. Popis v časti 2.4 projektového riešenia je chybný. Popis vv časti 2.4 je zabudnutý z iného objektu a nahrádza ho bod 2. tejto odpovede.

2. Projekt rieši len overenie existencie trás vedení a uloženie existujúceho kábla do delenej chráničky.

**99.**

**Otázka záujemcu:**

633-00 Preložka 0.4 kV prípojky pre zariadenia SVS a.s., km 23.328

Z podkladov nie je jasné o akú skrinku sa jedná - položka 15 výkazu výmer. Prosíme upresniť.

**Odpoveď verejného obstarávateľa:**

Kábel bude ukončený v rozvádzači RM\_CS2, ktorý je riešený v rámci SO 521-00. Skrinka preto nebude potrebná a položka bude odstránená z Zv4 prílohy 4.2.10\_Rozpočet a 4.2.12\_Celkový výkaz výmer.

**100.**

**Otázka záujemcu:**

1. Preložka VO na ceste I/11 v Kysuckom Lieskovci

1. Chýba položka pre ukončenie kábla 4x35. Bude doplnená do VV?

2. V položke 27 Výkaz výmer: *Ukončenie celoplastových káblov do 4 x 16 mm2 páskou* je pravdepodobne chybné množstvo, nakoľko káble sa ukončujú v rozvádzači RVO a 2x na každej stožiarovej rozvodnici (mimo poslednej, tam len 1x ). Ukončení by malo byť 46ks. Bude výkaz výmer opravený?

**Odpoveď verejného obstarávateľa:**

Otázka záujemcu v obidvoch bodoch je oprávnená. Verejný obstarávateľ opravil SO 642-00 a súvisiace položky v ZV4 prílohy 4.2.10\_Rozpočet a 4.2.12\_Celkový výkaz výmer.

**101.**

**Otázka záujemcu:**

643-00 VO chodníka do Blažkova Krásno n/Kys.

1. Vo výkaze výmer je  položkách 17. a 18. kábel AYKY 2x16. Podľa PD má byť ale AYKY 4x16. Bude výkaz výmer opravený?

2. V položke 19 výkaz výmer: *Ukončenie Cu a Al drôtov a lán, vodič s prierezom do 4 mm2, montáž a dodávka* je pravdepodobne chybné množstvo, nakoľko káble sa ukončujú v rozvádzači RVO a 2x na každej stožiarovej rozvodnici ( mimo poslednej, tam len 1x ). Ukončení by malo byť 120ks ( položka je pre ukončenie žily nie kábla). Bude výkaz výmer opravený?

**Odpoveď verejného obstarávateľa:**

Otázka záujemcu v obidvoch bodoch je oprávnená. Verejný obstarávateľ opravil SO 643-00 a súvisiace položky v  ZV4 prílohy 4.2.10\_Rozpočet a 4.2.12\_Celkový výkaz výmer .

**102.**

**Otázka záujemcu:**

1. NN prípojka pre ISD, km 23,330

1. V položke č.7 výkaz výmer je chránička 90 *Chránička silových káblov HDPE D 90, montáž a dodávka, vrátane spojok a ostatného príslušenstva, parametre podľa projektu*. Ale v PD je chránička D 110.  Bude výkaz výmer opravený?

2. Vo výkaze výmer je ocenená celá trasa ( zemné práce ). Ale trasa popod cestu je spoločná s objektom 633-00. Bude to vo výkaz výmer zohľadnené?

3. Podľa PD by mal byť súčasťou tohto objektu aj pretlak popod cestu. Vo výkaze výmer ale takáto položka nie je. Bude výkaz výmer doplnený?

**Odpoveď verejného obstarávateľa:**

Otázka záujemcu v bodoch 1 a 3 je oprávnená. Verejný obstarávateľ opravil SO 646-00 a súvisiace položky v ZV4 prílohy 4.2.10\_Rozpočet a 4.2.12\_Celkový výkaz výmer .

V prípade bodu 2 platí odpoveď na otázku č. 96.

**103.**

**Otázka záujemcu:**

**647-00 Úprava VO na lávke pre peších nad D3 v km 26,578**

1. Vo výkaz výmer položka č 7 je použitý kábel AYKY 2x16, rovnako ako aj v PD.  Nemá byť správne použitý kábel AYKY 4x16. Vo VV chýba aj položka pre ukončenie tohto kábla.

2. Podľa PD by sa malo demontovať jestvujúce osvetlenie. Vo výkaze výmer ale nie sú na to položky. Budú doplnené do výkazu výmer?

**Odpoveď verejného obstarávateľa:**

1. Použitý kábel je správny. Verejný obstarávateľ opravil SO 647-00 a súvisiace položky v ZV4 prílohy 4.2.10\_Rozpočet a 4.2.12\_Celkový výkaz výmer .

2. Demontáž stĺpov VO na existujúcej lávke je vykázaná v objekte lávky pri položkách týkajúcich sa demontáže pôvodnej NK.

**104.**

**Otázka záujemcu:**

1. **Preložka NN vedenia z ČS Kys. Lieskovec, km 23,200 – 23,320 D3**

1. Výkaz výmer, položka č.8 a č9: H05VV-F (CYSY) nie je určený do vonkajšieho prostredia: V katalógu je uvedené: *flexibilné okrúhle káble s medeným jadrom a PVC izoláciou vhodné pre stredné a nízke mechanické zaťaženie. Najčastejšie uplatnenie nájdu v domácnostiach ako prívodné káble v rôznych elektrospotrebičoch, v kancelárskej technike a veľmi často sa využívajú ako predlžovacie káble.* Je v projekte navrhnutý správny typ kábla?

**Odpoveď verejného obstarávateľa:**

Prekladaný existujúci kábel bol identifikovaný správcom ako CYSY 3x2,5. Otázka záujemcu je oprávnená, mal by byť použitý kábel CYKY 3x2,5. Verejný obstarávateľ opravil SO 648-00 a súvisiace položky v ZV4 prílohy 4.2.10\_Rozpočet a 4.2.12\_Celkový výkaz výmer.

**105.**

**Otázka záujemcu:**

649-00 NN prípojka pre vodomernú šachtu, km 31,150 D3

Položka č.12 výkaz výmer: *Koncovka vonkajšia pre káble viacžilové do 4 x 16 mm2, montáž a dodávka* nezodpovedá káblu v PD ( CYKY 3x2,5 ) Bude výkaz výmer opravený?

**Odpoveď verejného obstarávateľa:**

Verejný obstarávateľ opravil SO 649-00 a súvisiace položky v  ZV4 prílohy 4.2.10\_Rozpočet a 4.2.12\_Celkový výkaz výmer.

**106.**

**Otázka záujemcu:**

650-00 Preložka NN vedenia Skytoll

Vo výkaz výmer je položka č.14: *Spojka priama pre viacžilové káble s plastovou izoláciou do 1kV  25-35 mm2, montáž a dodávka*. Avšak podľa PD "Nový NN kábel sa vymení v celej trase od existujúceho elektromerového rozvádzača RE až po existujúci prechodový rozvádzač v blízkosti mýtnej jednotky". Čiže by tam mali byť 2 ukončenia a žiadna spojka. Bude výkaz výmer upravený?

**Odpoveď verejného obstarávateľa:**

Otázka záujemcu je oprávnená. Verejný obstarávateľ opravil SO 650-00 a súvisiace položky v  ZV4 prílohy 4.2.10\_Rozpočet a 4.2.12\_Celkový výkaz výmer.

**107.**

**Otázka záujemcu:**

V SO 311-80 je v technickej správe uvedené: „Na rímse bude umiestnený informačný totem.“.

Žiadame o bližšiu špecifikáciu daného informačného totemu.

**Odpoveď verejného obstarávateľa:**

Informačný totem, navrhnutý podľa štandardu architektúry odpočívadiel (ZV.3\_Prílohy - Príloha č.11 - Korporátny DESIGN Manuál NDS, F.Prvky odpočívadiel). Je pripevnený do oceľových konzol tvoriacich strešnú rímsu. Umiestnený na okraji rímsy, podsvietený. Štandardný výrobok. Oceľová konštrukcia, na ktorej sú pripevnené z vonkajšej a z hornej strany hliníkové kompozitné dosky ALUCOBOND plus, hrúbky 4 mm, v súlade s korporátnym design farebným návrhom – oranžová RAL 1028, tmavošedá RAL 7043, šedá RAL 7047, biela RAL 9010. Dosky sú lepené vo dvoch vrstvách, spodná je biela, vrchná vrstva dodáva charakteristický farebný design totemu.

Výkres 311 -80.01 Architektonická a stavebná časť, príloha 010 – Pohľady.

Vonkajšie rozmery 700 x 700 x 700 mm.

**108.**

**Otázka záujemcu:**

Môže verejný obstarávateľ bližšie špecifikovať, čo rozumie pod predložením “Ponuky Zhotoviteľa, ktorou sa rozumie ponuka predložená uchádzačom v JOSEPHINE.“ podľa 19.1.6.1 písm. j) ZV 1 pokyny pre uchádzačov?”

**Odpoveď verejného obstarávateľa:**

Platia súťažné podklady. Ponuka Zhotoviteľa=Ponuka uchádzača v JOSEPHINE.

**109.**

**Otázka záujemcu:**

V poskytnutej projektovej dokumentácii DSP (DRS) pre mostné objekty sa uvádzajú viaceré informácie o požiadavkách na zvodidlá, ktoré buď nie sú také, aby boli vlastnosti určené jednoznačne, prípadne sú také, ktoré idú nad rámec požiadaviek na zvodidlá požadované platnými technickými predpismi.  
Jedná sa o tieto vlastnosti:  
„Požaduje sa použitie zvodidla s min. hrúbkou zvodnice 4,0 mm“ – napr. výkres č. 704 obj. 212-00, technická správa obj. 205-00, výkres č. 704 obj. 207-00 a iné.  
Takáto požiadavka sa neuvádza pre všetky zvodidlá navrhnuté pre všetky cestné a mostné objekty, iba pre niektoré.  
Máme za to, že požiadavka na použitie zvodidiel s min. hrúbkou zvodnice 4,0 mm je nadbytočná, nie je systematická a ide nad rámec požiadaviek požadovaných platnými technickými predmetmi a navyše obmedzuje použitie iných schválených zvodidiel, ktoré je možné osadiť na cestách a mostoch na Slovensku a spĺňajú všetky reálne požadované parametre podľa platných predpisov, ktorými sú predovšetkým úroveň zachytenia a odolnosť proti odpratávaniu snehu.  
  
Otázka:  
Môže verejný obstarávateľ upraviť a zjednotiť požiadavky na zvodidlá s tým, aby spĺňali všetky minimálne požiadavky podľa platných predpisov a vylúčiť požiadavku na minimálnu hrúbku zvodnice 4,0 mm?

**Odpoveď verejného obstarávateľa:**

Áno, požiadavka na min. hrúbku zvodnice 4 mm môže byť vylúčená. Bezpečnostné zariadenia musia spĺňať požadovanú úroveň zachytenia a môžu byť použité len certifikované výrobky.

**110.**

**Otázka záujemcu:**

Ďalej sa v niektorých prílohách poskytnutej projektovej dokumentácii DSP (DRS) pre mostné objekty uvádzajú požiadavky:  
„Kotevné skrutky – nerez A4“ – napr. príloha č. 704 obj. 207-00  
„Kotevné skrutky – neerz A4 5.6“ – napr. príloha č. 704 obj. 203-00  
„Kotviaci materiál musí byť z nerezovej ocele triedy min. A4“ – napr. príloha č. 703 obj. 205-00  
„Kotvenie železobetónových ríms:  
- Stupeň prípravy povrchov: Sa2 ½  
- Žiarové zinkovanie: Žz  
- Medzivrstvový náter MN-EP: 80 μ m“  
– napr. príloha č. 3, technická správa, obj. 205-00  
Zároveň nie je z uvedených informácií jednoznačne zrejmé, či sa uvedené informácie týkajú kotvenia monolitických ríms alebo kotvenia zvodidiel do mostných ríms.  
Je potrebné uviesť, že kotvenie zvodidiel do mostných ríms je súčasťou certifikovaného výrobku, zvodidla a dodáva ho jeho výrobca alebo dovozca podľa vykonaných bariérových skúšok, pri ktorých sa kotvenie zvodidiel overuje a nie je možné vznášať dodatočné požiadavky na jednotlivé súčasti certifikovaného stavebného výrobku.

Otázka:  
Môže verejný obstarávateľ zjednotiť požiadavky na kotvenie mostných ríms tak, aby bolo jednoznačne zrejmé, že sa jedná o kotvenie ríms a nie o kotvenie samotných zvodidiel a spresniť požadované vlastnosti jednotlivých súčastí kotvy ríms?

**Odpoveď verejného obstarávateľa:**

Verejný obstáravateľ zastáva názor, že z výkresových príloh je dostatočne zrejmé či sa jedná o kotvenie ríms do nosnej konštrukcie alebo kotvenie zvodidiel do ríms. Pri výkresoch zvodidiel je požiadavka na kotevné skrutky zvodidiel z nereze min tr. A4 v súlade s TeŠp 02 Mostné objekty, ktoré sú súčasťou príloh Zväzku 3.

Pri moste 205-00 v prílohe 003 - TS (kap 8.12.4) je popísaná povrchová úprava kotvy rímsy, kde je nesprávne uvedená povrchová úprava medzivrstvovým náterom MN-EP v hrúbke 80 μm. Platí požiadavka uvedená pri ostatných mostoch, a to že kotva rímsy má povrchovú úpravu zinkovaním ponorom v hrúbke 80 μm.

**111.**

**Otázka záujemcu:**

V jednotlivých prílohách poskytnutej projektovej dokumentácii DSP (DRS) pre mostné objekty (nie pre všetky mostné objekty) sa uvádza:  
„Táto príloha je informatívna, slúži pre zhotovenie výrobno-technickej dokumentácie (VTD)“ – napr. príloha č. 704 obj. 207-00  
Domnievame sa, že sa jedná o chybnú informáciu, nejedná sa o zhotovenie výrobno-technickej dokumentácie (VTD) ale o vyhotovenie Dokumentácie na vykonanie prác (DVP), pretože zvodidlo je výrobkom a pre výrobky sa nevyhotovuje VTP pre konkrétnu stavbu.  
  
Otázka:  
Domnievame sa správne a správne má byť „vyhotovenie Dokumentácie na vykonanie prác (DVP)“?

**Odpoveď verejného obstarávateľa:**

Áno, domienka je správna. Vo výkresoch zvodidiel malo byť uvedené DVP namiesto VTD. Avšak je nutné podotknúť, že dodávateľ zvodidiel by mal dodať aj VTD zvodidiel.

**112.**

**Otázka záujemcu:**

Pre zábradľové zvodidlá osadzované na vonkajšie okraje mostov sa požaduje povrchová úprava žiarovým pozinkovaním bez ďalšej povrchovej úpravy nátermi.

Otázka:  
Požaduje verejný obstarávateľ iba takúto povrchovú úpravu a nie je potrebné osadiť zábradľové zvodidlá s niektorými prvkami, ktoré plnia aj funkciu zábradlí (stĺpiky a výplne zábradľového zvodidla) náterovým systémom v súlade s dizajn manuálom NDS?

**Odpoveď verejného obstarávateľa:**

Verejný obstarávateľ požaduje pre všetky zvodidlá, vrátane zábradľových zvodidiel, povrchovú úpravu zvodidiel žiarovým zinkovaním bez ďalšej úpravy nátermi, a to aj na tých prvkoch zábradľových zvodidiel, ktoré plnia aj funkciu zábradlí.

**113.**

**Otázka záujemcu:**

Prosíme o potvrdenie, že Objednávateľ uzná podmienku za splnenú, ak Zhotoviteľ ‎preukáže, že disponuje osobami s odbornými skúsenosťami získanými pri realizácii ‎projektu, ktorý spĺňa všetky požadované parametre uvedené v Prílohe B7 – „Podmienky ‎účasti vo verejnom obstarávaní“ podľa bodov 2.1. – 2.4. pre každú pozíciu, pre ktorý ‎však nebol vystavený preberací protokol (investícia nebola ukončená). ‎Podotýkame, že osoba, ktorá nadobudla skúsenosti v rámci projektu, ktorý je ešte v realizácii, má rovnako široké kompetencie, na základe, ktorých je spôsobilá na riadenie ‎projektov. ‎

Upozorňujeme, že pre každého kľúčového odborníka, ktorým musí zhotoviteľ ‎disponovať, aby preukázal splnenie podmienky účasti v konaní, Objednávateľ v rámci ‎formulovanej podmienky požaduje, aby obdobie výkonu práce na danej pozícii v rámci ‎projektu zodpovedalo 50 % času trvania výstavby, čo by poukazovalo na to, že ‎Objednávateľ v zásade nevyžaduje, aby sa referenčné skúsenosti zakladali na ukončenej investícii. Na ‎druhej strane fakt, že v rámci podmienky bol čas trvania výstavby definovaný ako ‎obdobie od dátumu vydania Oznámenia o začatí prác do dátumu vydania Preberacieho ‎protokolu naznačuje, že Objednávateľ požaduje preukazovanie na základe ukončených ‎investícií.‎ ‎  
Dávame do pozornosti skutočnosť, že akceptácia pracovníkov, ktorí sa preukážu ‎skúsenosťami nadobudnutými v rámci ešte prebiehajúcich projektov, umožní účasť na ‎predmetnom konaní vyššiemu počtu potenciálnych zhotoviteľov schopných riadne ‎realizovať zákazku, čo výrazne zvýši konkurencieschopnosť v rámci predkladaných ‎ponúk.

**Odpoveď verejného obstarávateľa:**

Platia súťažné podklady.

**114.**

**Otázka záujemcu:**

SO č. 101-00, 102-00, 113-0; položka kalkulácie nákladov č. 452332-11251001030021. V opise položky je uvedený betón C30/37, avšak podľa projektovej dokumentácie by sa mal použiť betón C35/45. Prosíme o vysvetlenie.

**Odpoveď verejného obstarávateľa:**

Monolitický žľab šírky 0,50m musí spĺňať min triedu C30/37 XF4. Vo výkrese je chybná informácia.

**Verejný obstarávateľ uvádza a upozorňuje, tak ako upozornil aj v bode 16.4 Časť A.1 Zväzok 1 suťažných podkladov, že nakoľko predmet zákazky patrí medzi stratgické investície, verejný obstarávateľ nebude, v súlade s § 20 ods. 2 zákona č. 142/2024 Z.z. o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov, povinný poskytnúť vysvetlenie podľa bodu 16.3 Časť A.1 Zväzok 1 suťažných podkladov, ak žiadosť o vysvetlenie nebude doručená včas, a to najmenej päť dní pred uplynutím lehoty podľa bodu 16.3 Časť A.1 Zväzok 1 suťažných podkladov.**

Vysvetlenie č. 4 bude zverejnené v profile zákazky na stránke Úradu pre verejné obstarávanie a  v systéme JOSEPHINE na adrese:

<https://josephine.proebiz.com/sk/tender/61420/summary>

S pozdravom

## Mgr. Zuzana Malček

vedúca odboru verejného obstarávania

Príloha:

1. ZV4\_4.2.1-11 Rozpocet\_Revizia 3\_14\_01\_2025
2. ZV4\_4.2.12 Celkovy vykaz vymer\_Revízia 3\_14\_01\_2025